钦定古今图书集成/理学汇编/学行典/第196卷 > 张瑶〈子朝臣〉
## 钦定古今图书集成/理学汇编/学行典/第196卷 > 张瑶〈子朝臣〉

按《南安府志》：“张瑶，字延用，上犹人。事父母以孝闻。弘
治中，贡任湖广桃源丞，署县事。值久旱，自暴烈日中，
郡人有伺于旁者，或劝之曰：‘如遗体何’？瑶曰：‘事君不
忠，非孝也’。遂渴死。子朝臣，字世忠，亦孝，事瑶。扶榇过
洞庭，大风舟覆，朝臣抱棺恸哭，须臾风止，他舟救之
始免。朝臣亦由贡仕终蓝山教谕，年九十六终。”